Qendra Evropiane për Kontrollin dhe Parandalimin e Sëmundjeve (ECDC) rifreskon hartën Corona çdo të enjte.
Kjo është harta më e rëndësishme për koronavirusin në Bashkimin Evropian, sipas së cilës shtetet anëtare të BE -së miratojnë masa dhe përcaktojnë rregullat për hyrjen nga një vend i caktuar pikërisht sipas ngjyrës që ka vendi në këtë hartë.
Ngjyrat për zonat individuale përcaktohen nga një kombinim i rasteve të konfirmuara të infeksionit në 14 ditët e fundit për 100,000 banorë dhe përqindja e popullsisë së testuar.
Spanja dhe Franca janë në zonën e kuqe, dhe situata është përmirësuar paksa që nga koha e kaluar, sepse disa pjesë të këtyre vendeve nuk janë më në zonën e kuqe të errët.
Italia është kryesisht në zonën portokalli, me disa pjesë në zonën e kuqe – Sicilia, Sardenja, Kalabria.
Situata në Greqi ka ndryshuar ndjeshëm. Konkretisht, një javë më parë, e kuqja dhe e kuqja e errët dominuan në pjesën më të madhe të Greqisë, ndërsa vetëm një pjesë mbeti në zonën portokalli.
Sot, ajo pjesë ka ndryshuar nga portokalli në të kuqe, kështu që e gjithë Greqia është në zonën e kuqe. /sarandacity.al/